Petrus, Dei gratia Senon. archiepiscopus, omnibus ad quos littere presentes pervenerint in Domino salutem. Notum fieri volumus universis quod Petrus de Ternantes, miles, in manu nostra resignavit, ad opus domus leprosorum de Popelin, pro sexagenta libris pruviniensibus totam decimam quam habebat in parrochia de Misseriaco, vel alibi; et nos fratrem Bartholeum, magistrum domus de Popelin, nomine ejusdem domus, de decima investivimus memorata. Hoc laudavit Emelina, uxor prefati militis coram G. priore Miseriaci, sicut ipse nobis firmiter asseruit. Hoc etiam laudaverunt, coram nobis, Petrus et Sergines Milo de Ternantes, milites, a quibus P. de Ternantes decimam illam tenebat in feodo. Dedit etiam fidem corporaliter coram nobis, Petrus de Ternantes quod dictam decimam bona fide prefate domui garantiret. Prenominati Petrus de Sergines et Milo de Ternantes Milo Vileins de Nongueeur, Herlebaudus, miles, de Plesseio et Hugo Bochiers, civis Senonensis, se fidejussores constituerunt coram nobis de recta garandia super hoc portanda. In hujus rei testimonium presentem paginam sigilli nostri patrocinio fecimus communiri. Actum, anno Incarnationis dominice Mº CCº tercio mense julio.